**Brandregler for børnefestugen 2023**

Pladsen er opdelt i parceller afmærket med hvide strenger på jorden.

Hovedgaderne fungere som brandveje og er 10, 20 og 30 meter brede.

De to brandbælter som er 10 meter brede, må der ikke placeres noget i.

I 20 og 30 meter bælterne skal der være en farbar vej på min. 10 meter – det kræver at I planlægger placeringen af aktiviteter, med dem som ligger overfor jer. I de 10 meter farbar vej, må der ikke stå noget.

Man skal ved opsætning af alle former for telte og faste installationer holde en afstand på 3 meter fra den optegnet streg ind mod nabo parceller.

Alle institutioner skal medbringe en brandslukker.

**Sovetelte.**

* Sovetelte kan man placere i klynger, hvor der ikke behøver at være afstand i mellem. Der må højst være 8 telte i en klynge.
* Mellem klyngerne skal der være 2 meter regnet fra bardun til bardun.
* Fritstående telte op til 9 m2 skal placeres 3 meter fra andre telte – målt fra teltdug.

Teltpavillonger må sætte i forbindelse med forsamlingstelte.

**Forsamlingstelte under 50m2**

* skal havde 6 meter til andre telte, beplantning eller faste installationer, måles fra teltdug.

**forsamlings over 50 og under 100 m2**

* afstand til andre telte, beplantning eller faste installationer skal der være 8 meter, måles fra teltdug.

**Forsamlingstelte over 100 m2**

* afstand til andre telte, faste installationer og beplantning skal der være 10 meter, måles fra teltdug.

**Bål – grill og køkkenblus.**

* Mad bål og grill skal placeres i hovedgaderne som enten er 20 eller 30 meter. Der skal være 3 meter til telte og brandkøretøj skal kunne passere.
* Bål/grill området skal være tydeligt afmærket og under konstant overvågning.
* Der skal ved hvert bål/grill område være en brandslukker og brandtæppe.
* Området må ikke overdækkes med teltpavilloner og lign.
* Fra telte med køkken blus skal der være 6 meter til nærmeste telt og også i disse telte skal der være brandspand og brandtæppe

**Ansvar.**

* De landsby ansvarlige er brandansvarlige for deres landsby.
* De brandansvarlige skal under hele børnefestugen påse at forskrifterne for telte og brandudstyr bliver overholdt.
* Lederen af de enkelte institutioner er ansvarlig for at deres medarbejder bliver orienteret om brandreglerne og evakueringsplanen.